Rif

Rif (bahasa Amazight Atlas: ⴰⵔⵔⵉⴼ Arrif, ) atau Nekkor (النكور) adalah suatu kawasan geografi merangkumi utara Maghribi di benua Afrika yang bergunung-ganang dari Tanjung Spartel dan Tanjah di barat hingga Burkan di sebelah timur.

 Geografi 

 Geologi 
Keadaan bentuk muka bumi ia yang bergunung-ganang ini wujud hasil pertembungan plat-plat Afrika dan Eropah, fenomena sama ini turut boleh diperhatikan pada bentuk muka bumi yang ada di Andalusia seberang selat di Sepanyol.

Sungai Moulouya merupakan sumber utama yang mengairi kawasan ini. no. 278 Ia turut mengalir melalui suatu empangan besar berdekatan Zaio bernama Empangan Muhammad V membekalkan sumber pengairan tanaman serta tenaga hidroelektrik ke kota Nador.

 Iklim dan suhu 
Rantau ini boleh dibahagikan kepada tiga kawasan yang berbeza keadaan:

 Kawasan Barat dari semenanjung Tanjah mendepani selat Gibraltar termasuk Titwan dan Syafsyawan ke Ketama; suhu sekitarnya sederhana namun berkerpasan tinggi semasa musim sejuk.
 Kawasan Tengah dari Ketama ke sekitar wadi Kert meliputi bandar-bandar Al Hoceïma, Targuist, Imzouren, Ketama dan Taounate. Gunung-ganang di sini berlitupi salji pada musim sejuk hingga April.
 Kawasan Timur dari wadi Kert sampai ke sempadan Algeria keseluruhannya datar merangkumi Nador, Al Aroui, Zeghanghane, Selouane, Zaïo, dan Ras El Ma
Keberadaan jasad air seperti laut dan ketinggian puncak menjadikan Rif kawasan paling kerap menerima hujan di Maghribi, Ketama contohnya menerima hujan sebanyak 2000 mm setahun.

 Sejarah 
Kerajaan Nekkor pernah didirikan berpusat di teluk Alhoceima dari abad ke-8 hingga abad ke-11. Ia menjadi tarikan banyak penduduk Islam yang melarikan diri berlindung daripada penaklukan semula Al-Andalus oleh raja-raja Kristian Sepanyol pada abad ke-15

Ia dimasukkan dalam pengaruh Sepanyol pada tahun 1912.

Suatu pergerakan pemberontakan dilaksanakan atas pimpinan Abdelkrim el-Khattabi dilakukan melalui perang gerilya. Sebuah republik diiisytiharkan penduduk setempat kawasan ini pada tahun 1921, peperangan balas dilakukan pihak Sepanyol sepanjang dekad sama sebelum diteruskan pihak Perancis yang berjaya menewaskan republik ini dan membuang negeri para pejuang kemerdekaan tersebut.

Pergolakan bersenjata masih dilangsungkan para askar gerilya Barbar tidak lama selepas merdekanya Maghribi dari 1958 hingga 1959 sebagai tindak balas terhadap keadaan penduduk utara Maghribi yang terabai. Sebanyak 3,000 orang dilaporkan terkorban dalam konflik ini.

 Lihat juga 

 Republik Rif

 Rujukan 

 Pautan luar 

 Galerie Rif  (dalam bahasa Perancis)

Kategori:Rif
Kategori:Geografi Maghribi